3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์ของบริษัทฯ เป็นสินค้าเสื้อผ้าสำเร็จรูป สามารถจำแนกออกได้เป็น 3 ประเภท ดังนี้

3.1.1. ชุดชั้นในสตรี

ชุดชั้นในสตรีเป็นผลิตภัณฑ์หลักซึ่งบริษัทฯ ผลิตและจำหน่ายมากที่สุด คือ ร้อยละ 89.72
ของมูลค่าการจำหน่ายทั้งหมด โดยบริษัทฯ ผลิตสินค้าชุดชั้นในให้ตัวแทนจำหน่าย
ภายใต้เครื่องหมายการค้า ดังนี้

1. “Wacoal” จัดจำหน่ายในร้านค้าตามห้างสรรพสินค้าต่างๆ
ซึ่งประกอบด้วยสินค้าชุดชั้นในสำหรับทุกวัย ดังนี้

- กลุ่ม First Bra อายุ 08 - 12 ปี สำหรับวัยที่เริ่มมีการเปลี่ยนแปลงทางสรีระ

- กลุ่ม Campus อายุ 13 - 15 ปี สำหรับเด็กหญิงและเด็กที่เริ่มเข้าสู่วัยรุ่น

- กลุ่ม Young อายุ 16 - 22 ปี สำหรับวัยรุ่น วัยที่ชอบสิ่งแปลกใหม่ แฟชั่น
มีความหลากหลายและมีความเป็นตัวของตัวเอง

- กลุ่ม Missy อายุ 23 ปี ขึ้นไป สำหรับสาววัยทำงานที่มีความคล่องตัว
ชอบการแต่งกายแบบนำสมัย รักความก้าวหน้า

- กลุ่ม Beauty Cup อายุ 23 ปี ขึ้นไป สำหรับสาวที่มี CUP B ขึ้นไป

- กลุ่ม Bottom (Body Suit, Girdle, Hips, Pants) อายุ 18 ปีขึ้นไป
เป็นชุดชั้นในสำหรับวัยสาว และวัยทำงานที่ต้องการความกระชับรูปร่างที่สวยงามได้สัดส่วน

- กลุ่ม Maternity เป็นชุดชั้นในสำหรับคุณแม่ที่ตั้งครรภ์และหลังคลอด

- กลุ่ม Sports เป็นชุดชั้นในสำหรับผู้หญิงที่รักการออกกำลังกายและเล่นกีฬา
ที่ต้องการความทะมัดทะแมง คล่องแคล่วว่องไว

- กลุ่ม Beauty Night เป็นชุดชั้นในสำหรับดูแลเต้าทรงแม้ในยามนอนหลับพักผ่อนในตอนกลางคืน

- Wacoal Body Clinic เป็นบริการผลิตภัณฑ์สำหรับด้านศัลยกรรมตกแต่งเกี่ยวกับสรีระ

 Exclusive Foundation บริการรับสั่งตัดชุดชั้นในพิเศษเฉพาะบุคคลสำหรับผู้มีโครงสร้าง
สรีระพิเศษ อาทิ ยกทรง สเตย์ บอดี้สูท กางเกงเสริมสะโพก ฯลฯ

 Clinical Wear Service บริการตัดเย็บเสื้อผ้าทางการแพทย์เฉพาะบุคคล
หลังการรักษาบาดแผล Burn เพื่อกระชับรอยแผลเป็นนูน (Keloid) ให้เนียนเรียบ

 Surgical Wear เสื้อผ้าทางการแพทย์ใช้สวมใส่หลังทำศัลยกรรมตกแต่ง
เพื่อกระชับแทนผ้าพันแผลให้ได้รูปทรงสมส่วน อาทิ ปลูกผม ดึงหน้า เพิ่มหรือลดขนาดทรวงอก
ดูดไขมันเอว หน้าท้อง สะโพก และต้นขา ฯลฯ

 Healthy Care ชุดชั้นในใช้สวมใส่ เพื่อดูแลสุขภาพและเสริมสร้างบุคลิกภาพที่ดี อาทิ
เสื้อกระชับทรง แผ่นกระชับเอว และเข่า

 Balancing Bra ยกทรงสำหรับผู้สูญเสียเต้านมข้างเดียว หรือทั้งสองข้าง
ที่ช่วยให้ดูมีบุคลิกภาพสมส่วนและสวยงามใกล้เคียงธรรมชาติ

- กลุ่ม Prestige เป็นชุดชั้นในที่มีดีไซน์พิเศษ ให้ความหรูหรา สง่างาม

- Nightwear สินค้าชุดนอนสตรี

- Lingerie เป็นเสื้อบังทรง สลิป

2. “POP Line” เป็นชุดชั้นในสำหรับวัยรุ่นและวัยทำงานกลุ่ม Mass Market ที่มีครบทุกกลุ่มสินค้า
ตั้งแต่ยกทรง กางเกงใน สเตย์ บังทรง ฯลฯ ระดับราคาปานกลาง
เน้นเรื่องความกระชับในการสวมใส่ และวางจำหน่ายในร้านค้าย่อย และช่องทาง Modern Trade

3. “WIENNA” เป็นชุดชั้นในสำหรับกลุ่ม Missy โดยมีครบทุกกลุ่มสินค้า ตั้งแต่ยกทรง กางเกงใน
สเตย์ บังทรง ชุดนอน และรับสั่งพิเศษสำหรับผู้ที่หาซื้อ Cup Size ปกติไม่ได้
และผู้ผ่าตัดมะเร็งเต้านม จัดจำหน่ายในช่องทางขายตรง (Direct Sale)

3.1.2 ชุดชั้นนอกสตรี

บริษัทฯ ผลิตเสื้อผ้าสตรีภายใต้เครื่องหมายการค้า “melody”, “5. up”, “Race^(/)”,“Web”
และ “WB lines II” ซึ่งล้วนแต่เป็นเครื่องหมายการค้าของบริษัทฯ
และภายใต้เครื่องหมายการค้ารับอนุญาต “WACOAL BLOUSE”, และ “bsc BASIC”
สินค้าชุดชั้นนอกสตรี มีมูลค่าการจำหน่ายคิดเป็นร้อยละ 2.22 ของมูลค่าจำหน่ายทั้งหมด

3.1.3 เสื้อผ้าเด็ก

บริษัทฯ ผลิตเสื้อผ้าเด็กภายใต้เครื่องหมายการค้า “ENFANT”, “Trombone” และ “DE BON”
ซึ่งเป็นเครื่องหมายการค้าของบริษัทฯ และภายใต้เครื่องหมายการค้ารับอนุญาต “Little
Wacoal”, “ELLE PETITE”, “ELLE POUPON”, “bsc” และ “ST. ANDREWS”
สินค้าเสื้อผ้าเด็ก มีมูลค่าการจำหน่ายคิดเป็นร้อยละ 8.06 ของมูลค่าจำหน่ายทั้งหมด

3.1.4 สิทธิหรือข้อจำกัดในการประกอบธุรกิจ

บัตรส่งเสริมการลงทุน

บริษัทฯ ได้รับบัตรส่งเสริมการลงทุนเลขที่ 1035/2534 ลงวันที่ 7 กุมภาพันธ์ 2534
สำหรับการลงทุนในกิจการวิจัยและพัฒนาเกี่ยวกับอุตสาหกรรมสิ่งทอ
ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมเป็นระยะเวลา 5 ปี บริษัทฯ จึงต้องปฏิบัติตามเงื่อนไขต่างๆ
ตามที่กำหนดไว้ในบัตรส่งเสริมการลงทุนและได้เริ่มดำเนินการตามกิจการที่ได้รับการส่งเสริมดังกล่าวในเดือนมีนาคม
2535 สิทธิในการยกเว้นภาษีเงินได้นี้ได้สิ้นสุดลงเมื่อเดือนมีนาคม 2540

บริษัทย่อย ได้รับสิทธิพิเศษในการส่งเสริมการลงทุน จากสำนักงานคณะกรรมการส่งเสริมการลงทุน
โดยสรุปดังนี้

+------------------+----------------+----------------+----------------+
| รายการ           | ชื่อบริษัท         |                |                |
+------------------+----------------+----------------+----------------+
|                  | วาโก้ลำพูน       | วาโก้กบินทร์บุรี    | ภัทยากบินทร์บุรี    |
+------------------+----------------+----------------+----------------+
| โครงการที่ 1       |                |                |                |
+------------------+----------------+----------------+----------------+
| - ยกเว้นภาษีเงินได้  | 1 ม.ค. 2537 –  | 1 ม.ค. 2537 –  | 1 ม.ค. 2537 –  |
| 8 ปี              | 31 ธ.ค. 2544   | 31 ธ.ค. 2544   | 31 ธ.ค. 2544   |
+------------------+----------------+----------------+----------------+
| - ลดหย่อนภาษีเงินได้ |                |                |                |
| 50%              |                |                |                |
+------------------+----------------+----------------+----------------+
| ของอัตราปกติ 5 ปี   | 1 ม.ค. 2545 –  | 1 ม.ค. 2545 –  | 1 ม.ค. 2545 –  |
|                  | 31 ธ.ค. 2549   | 31 ธ.ค. 2549   | 31 ธ.ค. 2549   |
+------------------+----------------+----------------+----------------+
| -                | 22 ต.ค. 2536 – | 22 ต.ค. 2536 – | 22 ต.ค. 2536 – |
| ยกเว้นอ           | 22 ต.ค. 2541   | 22 ต.ค. 2541   | 22 ต.ค. 2541   |
| ากรขาเข้าเครื่องจักร |                |                |                |
+------------------+----------------+----------------+----------------+
| โครงการที่ 2       |                |                |                |
+------------------+----------------+----------------+----------------+
| - ยกเว้นภาษีเงินได้  | 1 ก.ค. 2544 –  | 1 มิ.ย. 2544 –  | 1 ม.ค. 2546 –  |
| 8 ปี              | 30 มิ.ย. 2552   | 31 พ.ค. 2552   | 31 ธ.ค. 2553   |
+------------------+----------------+----------------+----------------+
| - ลดหย่อนภาษีเงินได้ |                |                |                |
| 50%              |                |                |                |
+------------------+----------------+----------------+----------------+
| ของอัตราปกติ 5 ปี   | 1 ก.ค. 2552 –  | 1 มิ.ย. 2552 –  | 1 ม.ค. 2554 –  |
|                  | 30 มิ.ย. 2557   | 31 พ.ค. 2557   | 31 ธ.ค. 2558   |
+------------------+----------------+----------------+----------------+
| -                | 24 ม.ค. 2544 – | 24 ม.ค. 2544 – | 24 ต.ค. 2544 – |
| ยกเว้นอ           | 24 ม.ค. 2546   | 24 ม.ค. 2546   | 11 ต.ค. 2547   |
| ากรขาเข้าเครื่องจักร |                |                |                |
+------------------+----------------+----------------+----------------+

3.1.5 สิทธิอื่น ๆ

บริษัทฯ และบริษัทย่อย ไม่ได้รับสิทธิอื่นๆ ในการประกอบธุรกิจ

3.1.6 ข้อจำกัดในการประกอบธุรกิจ

บริษัทฯ และบริษัทย่อย ไม่มีข้อจำกัดในการประกอบธุรกิจ

3.2 การตลาดและภาวะการแข่งขัน

3.2.1 ลักษณะของลูกค้าของบริษัท

ลูกค้าของบริษัทฯ เป็นบริษัทจัดจำหน่าย การจำหน่ายภายในประเทศ บริษัทฯ ได้จำหน่ายให้แก่
บริษัท ไอ.ซี.ซี. อินเตอร์เนชั่นแนล จำกัด (มหาชน)
เพื่อกระจายสินค้าผ่านช่องทางห้างสรรพสินค้าเป็นหลัก และ Discount Store เป็นรอง

ผลิตภัณฑ์ภายใต้เครื่องหมายการค้า WIENNA จัดจำหน่ายผ่านบริษัท วีน จำกัด
ซึ่งดำเนินธุรกิจขายตรง

การจำหน่ายไปยังต่างประเทศ บริษัทฯ และบริษัทย่อย จัดการส่งออกโดยตรง โดยมีลูกค้าหลัก คือ
Wacoal Corporation ซึ่งเป็นผู้ถือหุ้นใหญ่ของบริษัทฯ และ Wacoal America, Inc.

3.2.2 การจำหน่ายและช่องทางการจำหน่าย

  -------------------------- ------------ --------- -----------------------
  จัดจำหน่ายผ่าน                มูลค่า         %         ช่องทางจำหน่าย
                             (ล้านบาท)               

  บริษัทจัดจำหน่าย               2,085.22     61.57     ห้างสรรพสินค้า ซุปเปอร์สโตร์

  บริษัทขายตรง                 154.00       4.55      ขายตรงต่อสมาชิก

  ลูกค้าต่างประเทศรายใหญ่        782.82       23.12     ส่งออกไปยังสหรัฐอเมริกา ญี่ปุ่น

  ลูกค้าในและต่างประเทศรายย่อย   364.53       10.76     

  รายได้จากการขาย             3,386.57     100.00    
  -------------------------- ------------ --------- -----------------------

3.2.3 สัดส่วนการจำหน่ายภายใน/ต่างประเทศ

+------------------------+------------+--------+-----------------------+
| สัดส่วนการจำหน่าย         | มูลค่า       | %      | ส่งออกไปยัง             |
|                        | (ล้านบาท)   |        |                       |
+------------------------+------------+--------+-----------------------+
| ภายในประเทศ            | 2,526.97   | 74.62  | -                     |
+------------------------+------------+--------+-----------------------+
| ต่างประเทศ              | 859.60     | 25.38  |   สหรัฐอเมริกา ญี่ปุ่น ยุโรป |
|                        |            |        |   อาเซียน ฮ่องกง ไต้หวัน  |
+------------------------+------------+--------+-----------------------+
| รายได้จากการขาย         | 3,386.57   | 100.00 |                       |
+------------------------+------------+--------+-----------------------+

3.2.4 สัดส่วนการขายให้ลูกค้า 10 รายแรก 3 ปีที่ผ่านมา

(ล้านบาท)

  ------------------------- ----------------- ---------- ---------- ----------
                            ประเภทของผลิตภัณฑ์   2550       2549       2548

  รายได้จากการขายรวม         ผลิตภัณฑ์ของบริษัทฯ    3,386.57   3,870.66   3,634.28

  ยอดขายลูกค้า 10 รายแรก      ผลิตภัณฑ์ของบริษัทฯ    3,283.70   3,575.55   3,256.98

  ลูกค้ารายใหญ่ที่บริษัทฯ ขายให้ >  ผลิตภัณฑ์ของบริษัทฯ    2,085.22   2,322.19   2,232.54
  50%                                                               

  บมจ. ไอ.ซี.ซี.                                                      
  อินเตอร์เนชั่นแนล                                                     

  ลูกค้าต่างประเทศที่สำคัญ 2 ราย  ผลิตภัณฑ์ชุดชั้นใน      782.82     1,007.11   845.41
  ------------------------- ----------------- ---------- ---------- ----------

ลูกค้ารายใหญ่ที่บริษัทฯ ขายสินค้าให้ มากกว่าร้อยละ 50
เป็นผู้จัดจำหน่ายที่ทำงานได้อย่างมีประสิทธิภาพ มีความสัมพันธ์ที่ดีกับห้างสรรพสินค้า และ
Discount Store

3.2.5 กลยุทธ์การแข่งขันที่สำคัญ ช่องทางการจำหน่าย และลูกค้ากลุ่มเป้าหมาย

ชุดชั้นในสตรี

Customer Focus บริษัทฯ ตั้งมั่นในนโยบายสร้างความ “เหนือความพึงพอใจ” ให้แก่ลูกค้า
โดยมุ่งเรียนรู้ความเปลี่ยนแปลงของวิถีชีวิตของผู้บริโภค
แล้วนำมาพัฒนาสินค้าและบริการให้ตรงกับความต้องการของผู้บริโภคแต่ละกลุ่มอย่างต่อเนื่อง
จนสามารถครองใจลูกค้าหลักได้อย่างมั่นคง คือ
ตลาดของสตรีวัยทำงานที่คาดหวังในเรื่องของความงาม ความสะดวกสบาย และการมีสุขภาพที่ดี
ซึ่งเป็นกลุ่มลูกค้าที่มีความจงรักภักดีต่อแบรนด์ของบริษัทฯ อย่างสูงสุด

นอกจากนี้ บริษัทฯ ยังเน้นนโยบายการสร้าง “คุณค่า” เพื่อสร้างมูลค่าเพิ่มให้กับสินค้าและบริการ
ด้วยการคิดค้นนวัตกรรมใหม่ทั้งแฟชั่น คุณภาพสินค้า คุณภาพในการบริการ
ควบคู่กับการสร้างภาพลักษณ์ความเป็น พรีเมี่ยมแบรนด์ของชุดชั้นในสตรี ทำให้บริษัทฯ
สามารถยกระดับราคาสินค้าไปพร้อมกับการเพิ่มคุณค่าให้กับตัวสินค้าและบริการ และส่งผลให้บริษัทฯ
มีความสามารถในการแข่งขันได้ในระยะยาวอย่างยั่งยืน

ช่องทางการจัดจำหน่าย ปัจจุบันมีความหลากหลายของช่องทางการจัดจำหน่ายมากขึ้น
โดยแต่ละช่องทางใช้กลยุทธ์ในการนำเสนอเพื่อให้เกิดความแตกต่างที่โดดเด่น
และสามารถดึงดูดกลุ่มเป้าหมายได้ ดังนั้น บริษัทฯ จึงได้ขยายผลิตภัณฑ์ชุดชั้นในให้มีความหลากหลาย
ไม่ว่าจะเป็นด้านดีไซน์ ราคา หรือด้านการส่งเสริมการขาย เพื่อให้ผลิตภัณฑ์สามารถครอบคลุม
Segment หลักๆ ของตลาดในแต่ละช่องทาง
และที่สำคัญที่สุดต้องสามารถตอบสนองความต้องการและสร้างความพึงพอใจสูงสุดให้กับลูกค้า
ในขณะเดียวกัน บริษัทฯ ยังมุ่งเน้นในการบริหารสินค้าคงคลังให้อยู่ในระดับเหมาะสม
ซึ่งเป็นส่วนสำคัญอีกประการหนึ่งในการเสริมสร้างขีดความสามารถในการแข่งขันในระยะยาวของบริษัทฯ

การพัฒนาผลิตภัณฑ์ จากที่กล่าวมาข้างต้น เป็นที่มาของทิศทางการพัฒนาผลิตภัณฑ์ ทั้งด้านวัตถุดิบ
การออกแบบ การบริการ นโยบายราคา คุณภาพและผลิตภาพ (Productivity)
ด้วยพื้นฐานความรู้และเทคโนโลยีและจุดเด่นที่สำคัญ คือ การประหยัดต่อขนาด (Economy of
Scale) ของพันธมิตรและกิจการในเครือข่ายของบริษัทฯ ทำให้สามารถระดมจุดเด่นต่างๆ
มาใช้พัฒนาสินค้าไปสู่ผู้บริโภคได้ตามวัตถุประสงค์และเป้าหมาย

ชุดชั้นนอกสตรี

Customer Focus บริษัทฯได้แบ่งตลาดโดยใช้สไตล์ของกลุ่มเป้าหมายเป็นเกณฑ์
ซึ่งลูกค้ามีอายุอยู่ระหว่าง 18-35 ปี ลักษณะพฤติกรรมการเลือกซื้อของลูกค้ากลุ่มเป้าหมาย คือ
สุภาพสตรีวัยทำงานมีการเลือกสรรสินค้าเสื้อผ้าที่มีคุณภาพและสามารถใช้งานได้หลายโอกาส
ขณะที่สตรีวัยรุ่นมุ่งเน้นรูปแบบของแฟชั่นระยะสั้นๆ (Contemporary) ราคาปานกลาง นอกจากนี้
กลุ่มลูกค้าในแต่ละวัยยังพิถีพิถันในการเลือกใช้สินค้ามากขึ้น
โดยจะเลือกสินค้าที่ตรงกับบุคลิกของตนเองอีกด้วย

ช่องทางการจัดจำหน่าย ได้แก่ ห้างสรรพสินค้า Catalogue “BELLE MASION” Catalogue
“WIENNA” และการขายสินค้าและบริการสู่ผู้บริโภคโดยตรงในกลุ่มสินค้า Uniform
ภายใต้เครื่องหมายการค้า “Race^(/)”

 การพัฒนาผลิตภัณฑ์ การพัฒนาผลิตภัณฑ์ และการปรับทิศทาง ได้ทำมาตลอดปีที่ผ่านมา พร้อมไปกับการศึกษาพฤติกรรมของผู้บริโภค และจัดทำวิจัยตลาดให้แน่ชัดเพื่อให้ได้สินค้าที่ตรงกับกลุ่มเป้าหมาย ทันกับการเปลี่ยนแปลงแนวโน้มของแฟชั่น 

เสื้อผ้าเด็ก

Customer Focus บริษัทฯ ได้แบ่งตลาดเสื้อผ้าเด็กออกเป็น 2 กลุ่ม โดยใช้อายุเป็นเกณฑ์ ดังนี้

กลุ่มที่ 1 ตลาดเด็กอ่อน เด็กเล็ก อายุแรกเกิด – 6 ปี แบ่งเป็น

- ผลิตภัณฑ์ เครื่องนุ่งห่ม Apparel ประเภทเสื้อผ้า ผ้าอ้อม เครื่องนอน ถุงเท้า ถุงมือ หมวก
ผ้ากันน้ำลาย เครื่องเล่นประเภท Soft Toy

- ผลิตภัณฑ์ Non Apparel ประเภทขวดนม อุปกรณ์การรับประทานอาหารเด็ก Toiletries
รองเท้า กระเป๋า เข็มขัด เครื่องประดับ และของเล่นเสริมทักษะ

กลุ่มที่ 2 ตลาดเด็กโต อายุ 6 - 12 ปี แบ่งเป็น

- ผลิตภัณฑ์ เครื่องนุ่งห่ม Apparel ประเภทเสื้อผ้า ถุงเท้า หมวก ผ้าพันคอ

- ผลิตภัณฑ์ Non Apparel ประเภทรองเท้า กระเป๋า เข็มขัด และเครื่องประดับ

  ช่องทางการจัดจำหน่าย

ตลาดในประเทศ

- ระดับบน เฉพาะห้างสรรพสินค้าชั้นนำในตัวเมือง เช่น ห้างสรรพสินค้าในบริเวณถนนสุขุมวิท
เพื่อมุ่งเน้นนโยบายในการเพิ่มมูลค่าของสินค้า การสร้างภาพลักษณ์ของตราสินค้า และการให้บริการ

- ระดับกลาง ห้างสรรพสินค้าทั่วประเทศ เพื่อเพิ่มความครบครันของสินค้า
และความสะดวกสบายในการเลือกซื้อสินค้า

- ระดับล่าง ร้านค้าย่อยและ Discount Store โดยมุ่งเน้นเรื่อง “ราคา”
เพื่อสนองความต้องการของลูกค้าที่คำนึงถึงราคาของสินค้าเป็นหลัก

  ตลาดต่างประเทศ

บริษัทฯ ได้เพิ่มช่องทางการจัดจำหน่ายเสื้อผ้าเด็กสู่ตลาดต่างประเทศ
เพื่อเป็นการขยายตลาดสินค้าให้เป็นที่รู้จักของตลาดโลก
โดยการร่วมทุนเปิดบริษัทเพื่อจำหน่ายสินค้าที่ฮ่องกง และมีตัวแทนจำหน่ายสินค้า (Distributor)
ภายใต้เครื่องหมายการค้า “ENFANT” ในประเทศต่างๆ เช่น สิงคโปร์ ฟิลิปปินส์ ซาอุดิอาระเบีย
บรูไนดารุสซาลาม ปากีสถาน มาเลเซีย อินเดีย โอมานและสหรัฐอเมริกา และในปีที่ผ่านมา
มีตัวแทนจำหน่ายเพิ่มขึ้นอีก 1 ราย จากประเทศอินเดีย

การพัฒนาผลิตภัณฑ์ บริษัทฯ
ได้มุ่งเน้นในการเพิ่มมูลค่าสินค้าเพื่อสนองตอบตามความต้องการของลูกค้าในทุกระดับ
รวมถึงศึกษาพฤติกรรมผู้บริโภคและทำการวิจัยตลาดอย่างต่อเนื่อง พร้อมทั้งเพิ่ม Product Line
และช่องทางการจัดจำหน่ายให้ตรงกับลูกค้าทุกระดับ

6.  สภาพการแข่งขันภายในอุตสาหกรรม

อุตสาหกรรมเสื้อผ้าสำเร็จรูปของไทยส่วนใหญ่เป็นอุตสาหกรรมขนาดย่อมและขนาดกลาง
และจัดเป็นอุตสาหกรรมปลายน้ำของอุตสาหกรรมสิ่งทอ ซึ่งต้องพึ่งพาแรงงานในการผลิตเป็นหลัก
แม้จะใช้เงินลงทุนต่ำกว่าเมื่อเทียบกับอุตสาหกรรมต้นน้ำและกลางน้ำที่มุ่งเน้นการลงทุนในเทคโนโลยีเป็นหลัก
แต่การผลิตของอุตสาหกรรมเหล่านี้จะต้องมีความเกี่ยวเนื่องสัมพันธ์กันทั้งระบบ
ซึ่งการที่จะพัฒนาไปสู่ระดับอุตสาหกรรมอย่างเต็มตัวต้องใช้เวลา ฉะนั้น
หากผู้ผลิตมีการร่วมมือกับพันธมิตรทางธุรกิจดำเนินนโยบายบูรณาการโครงข่ายอุตสาหกรรมตั้งแต่ต้นน้ำจนถึงปลายน้ำ
อาทิ การวิจัยและพัฒนาวัตถุดิบใหม่ๆ การคิดค้นเทคนิคการผลิตที่ดีมีคุณภาพ ฯลฯ
ก็จะสามารถเสริมสร้างความเข้มแข็ง มั่นคง และเพิ่มขีดความสามารถในการแข่งขันให้สูงยิ่งขึ้น

ในปัจจุบัน ตลาดเสื้อผ้าสำเร็จรูป ทั้งตลาดชุดชั้นในสตรี ชุดชั้นนอกสตรี และเสื้อผ้าเด็ก
มีภาวะการแข่งขัน ดังนี้

ชุดชั้นในสตรี

ตลาดชุดชั้นในสตรีมีผู้ประกอบการรายเดิมและรายใหม่เข้ามาสร้างสีสันในตลาดเพิ่มมากขึ้น
แม้สภาวะเศรษฐกิจโดยรวมของประเทศจะชะลอตัวลงในช่วงปีที่ผ่านมาก็ตาม
ทั้งนี้เนื่องจากชุดชั้นในสตรีเป็นสินค้าที่มีลักษณะเฉพาะตัวสูงและยากที่สินค้าอื่นจะทดแทนได้
ประกอบกับผู้บริโภคมีลักษณะความต้องการที่หลากหลายมากขึ้น
โดยตลาดชุดชั้นในสตรียังคงมีการแข่งขันกันสูง โดยเฉพาะอย่างยิ่งในตลาดระดับกลางถึงระดับบน
และตลาดระดับล่าง เนื่องจากมีการนำเข้าสินค้าจากต่างประเทศที่ทำได้ง่ายขึ้นและเร็วขึ้น
เพื่อเป็นทางเลือกให้กับกลุ่มเป้าหมายดังกล่าว สำหรับการแข่งขันในตลาดระดับกลางถึงระดับบน
จะมุ่งเน้นที่การสร้างมูลค่าเพิ่มให้กับตัวสินค้าและบริการ
ด้วยการคิดค้นวิจัยพัฒนาเพื่อนำเสนอสิ่งใหม่ๆ ทั้งในแง่วัตถุดิบ การตัดเย็บ รูปแบบดีไซน์
รวมถึงการยกระดับคุณภาพในการบริการลูกค้า
ทั้งนี้เพื่อตอบสนองความต้องการที่หลากหลายของผู้บริโภค และสร้างความพึงพอใจสูงสุดให้แก่ลูกค้า
สำหรับตลาดระดับล่าง จะเน้นแข่งขันกันในด้านราคา มากกว่าในด้านคุณภาพสินค้า
เพื่อเข้ามาเจาะลูกค้ากลุ่มเป้าหมายที่มีกำลังซื้อน้อย

ชุดชั้นนอกสตรี

ตลาดเสื้อผ้าสำเร็จรูปสตรี มีการแข่งขันสูง
เนื่องจากมีการนำเข้าสินค้าแบรนด์จากต่างประเทศเป็นจำนวนมาก
อีกทั้งยังมีการนำเข้าสินค้าราคาถูกจากประเทศจีน แต่อย่างไรก็ตามบริษัทฯ
ได้เน้นการผลิตสินค้าที่ทันสมัย มีคุณภาพ และมีคุณค่าในการสวมใส่
โดยได้ศึกษาพฤติกรรมกลุ่มเป้าหมาย เพื่อสร้างความพึงพอใจให้แก่กลุ่มลูกค้าเป้าหมายโดยตรง
และได้เน้นในเรื่องคุณภาพของวัตถุดิบ การตัดเย็บและการบริการหลังการขาย
อีกทั้งมีการพัฒนาศักยภาพในการลดต้นทุนการดำเนินงาน เพื่อให้ลูกค้าได้สินค้าที่ดีมีคุณภาพเหมาะสม

บริษัทฯ ได้ทำการศึกษาตลาดในช่องทางอื่นๆ เช่น
ทำแบรนด์สินค้าที่ใช้วัตถุดิบจากบริษัทในเครือที่มีนวัตกรรมใหม่ๆ
เพื่อเพิ่มคุณค่าของสินค้าและช่องทางการตลาดใหม่

เสื้อผ้าเด็ก

ตลาดเสื้อผ้าเด็กระดับบนมีการแข่งขันค่อนข้างสูง
มีผู้ประกอบการรายใหม่เข้ามาในตลาดอย่างต่อเนื่อง ทางบริษัทฯ
จึงมีการพัฒนาผลิตภัณฑ์ด้วยการคิดค้นนวัตกรรมใหม่ๆ เพื่อสร้างมูลค่าเพิ่มให้กับสินค้า
และยังคงมุ่งเน้นเรื่องคุณภาพของวัตถุดิบให้เหมาะสมกับผิวพรรณของเด็ก

สำหรับธุรกิจเสื้อผ้าเด็กของบริษัทฯ มุ่งเน้นตลาดเด็กอ่อน เด็กเล็ก เป็นสำคัญ
โดยมีส่วนแบ่งการตลาดประมาณครึ่งหนึ่งของตลาดระดับบน
นโยบายด้านการตลาดของกลุ่มนี้เน้นการเพิ่มคุณค่าให้กับสินค้าและบริการแก่ลูกค้าเป็นสำคัญ

ในปีที่ผ่านมา จากยอดขายที่เติบโตอย่างต่อเนื่องในกลุ่มสินค้า ENFANT GOLD ซึ่งเป็นสินค้าระดับ
PREMIUM และเป็นสินค้าที่สามารถสร้างความแตกต่าง อีกทั้งยังสามารถแข่งขันกับคู่แข่งในตลาดได้
จึงขยายพื้นที่ขายโดยแยกผลิตภัณฑ์ ENFANT GOLD ออกมาจากพื้นที่ขายเดิม
และพัฒนารูปแบบตัวผลิตภัณฑ์ให้มีความเด่นชัดและเป็นเอกลักษณ์มากขึ้น
เพื่อสร้างภาพลักษณ์และตอบสนองต่อความต้องการของลูกค้ากลุ่มเป้าหมาย

3.2.7 จำนวนคู่แข่งและขนาดของบริษัทเมื่อเทียบกับคู่แข่ง

บริษัทฯ ได้จัดแบ่งตลาดชุดชั้นในสตรี ตามกลุ่มผู้บริโภคออกเป็น 5 ระดับ ดังนี้

  ------------- ----------------------------------- ------------ ---------
  Grade &       Brand                               Price        % Market
  Status                                                         Size

  A – Premium   Wacoal, Guy Laroche, Triumph,       > 1,000 บาท  5%
                Valisere, La Perla, Raphaela                     
                Megica, Boudoir, Mark&Spencer,                   
                Bonds, Lily of France, Calvin                    
                Klein, La Senza                                  

  B1 - Higher   Wacoal, bsc, WIENNA, Guy Laroche,   700 – 1,000  20%
  price         Vanity fair, Morgan, Triumph,       บาท          
                Sloggi, Viora, Maidenform, Jockey,               
                Spacegal, Playboy                                

  B2 – High     Wacoal, bsc, Elle, Triumph, Sabina, 400 – 700    25%
  price         Kyra, Avise^(/), Elfe^(/), VR,      บาท          
                S@SS, Metinee by Jintana, Trance,                
                Undergear                                        

  C1 - Middle   POP line, AMO, Sabina, Jintana,     200 - 400    10%
  price         Kullastri, S@SS, Anne Bra, Onono,   บาท          
                Disney                                           

  C2, D, E -    Import product from China, Local    < 200 บาท    40%
  Low price     Brand, No’s Bra                                  
  ------------- ----------------------------------- ------------ ---------

บริษัทฯ มีส่วนแบ่งตลาดอยู่ในระดับกลางถึงบน กว่าร้อยละ 60 ของมูลค่าตลาด
ช่องทางจัดจำหน่ายหลัก คือ ห้างสรรพสินค้า ส่วนตลาดระดับกลางลงมา ซึ่งจัดจำหน่ายผ่านช่องทาง
Discount Store บริษัทฯ มีเครื่องหมายการค้า “POP Line” เข้าไปทำตลาด

3.2.8 สถานภาพและศักยภาพในการแข่งขันของบริษัท

ภายใต้สัญญา License Agreement บริษัทฯ สามารถทำการผลิตทั้งเพื่อจำหน่ายภายในประเทศ
และส่งออกไปจำหน่ายยังต่างประเทศ โดยค่า Royalty
วางฐานคำนวณที่แน่นอนเป็นอัตราร้อยละของราคาขายจากโรงงาน

จากความสำเร็จในการครองส่วนแบ่งตลาดชุดชั้นในกว่าร้อยละ 60 ของมูลค่าตลาด ด้วยเหตุนี้
Wacoal Corporation จึงให้ความเชื่อถือบริษัทฯ ในการจัดการนโยบายการตลาดของบริษัทฯ
เองมาจนปัจจุบัน เนื่องจากความสามารถในการแข่งขันในด้านต่างๆ ของบริษัทฯ ดังนี้

-   ด้านการตลาด

1)  ด้านผลิตภัณฑ์ ชุดชั้นในสตรีภายใต้แบรนด์ “Wacoal”
    มีชื่อเสียงและเป็นที่ยอมรับของสตรีไทยมายาวนานในด้านของคุณภาพที่ดีและการเข้าใจถึงสรีระของสตรีไทย
    ซึ่งบริษัทฯ ได้มีการนำเสนอผลิตภัณฑ์เพื่อให้ครอบคลุม
    สอดคล้องกับความต้องการที่แตกต่างในทุกช่วงวัย โดยสามารถจัดผลิตภัณฑ์ออกเป็น 3
    กลุ่มใหญ่ๆ ดังนี้

- สินค้ากลุ่ม Function ที่เป็นสินค้าที่ตอบสนองความต้องการของผู้บริโภคในด้านต่างๆ เช่น
ด้านสรีระ ด้านวัตถุประสงค์ในการใช้ หรือเทคนิคการตัดเย็บ ฯลฯ
ซึ่งวาโก้ได้เข้าถึงสรีระของสตรีไทยเป็นหลักในการพัฒนาผลิตภัณฑ์

- สินค้ากลุ่ม Fashion โดยการทำสินค้าให้เข้ากับ Lifetime และ Lifestyle
ของลูกค้าโดยคำนึงถึงสมัยนิยม และความต้องการของตลาดอย่างทันท่วงที

- สินค้ากลุ่ม Service เป็นบริการรับสั่งตัดชุดชั้นในพิเศษเฉพาะบุคคล เช่น
ชุดชั้นในสำหรับผู้ป่วยสตรีที่สูญเสียเต้านม
บริการตัดเย็บเสื้อผ้าทางการแพทย์เฉพาะบุคคลที่สามารถช่วยกระชับแผลเป็นนูน (Keloid)
ให้เนียนเรียบสำหรับผู้ป่วยหลังการรักษาแผลจากการผ่าตัด อุบัติเหตุ น้ำร้อนลวก ฯลฯ
ซึ่งการลงทุนส่วนนี้มิได้มุ่งหวังผลกำไร แต่ถือเป็นการตอบแทนแก่ผู้บริโภคและสังคม

2)  ด้านการบริการ ด้วยนโยบายการเสริมสร้างความมั่นใจให้แก่ผู้บริโภค บริษัทฯ
    ได้เปิดบริการลูกค้าสัมพันธ์ ซึ่งผู้บริโภคสามารถส่งความเห็นหรือข้อร้องเรียนได้หลายช่องทาง
    ได้แก่ ส่งไปยังสำนักงานใหญ่ของบริษัทฯ ผ่านทางโทรศัพท์โดยตรงตลอด 24 ชั่วโมง
    ส่งผ่านเคาน์เตอร์จุดจำหน่ายตามห้างสรรพสินค้าทั่วประเทศ และผ่านทางเว็บไซต์ของบริษัทฯ
    และอีกบริการหนึ่งที่บริษัทฯ
    มีความแตกต่างจากคู่แข่งเพื่อสร้างความมั่นใจและพึงพอใจให้กับลูกค้าก็คือ
    การรับบริการดูแลและให้คำปรึกษาในสินค้าตลอดอายุการใช้งาน นอกจากนี้ บริษัทฯ
    ได้เปิดให้บริการ “Body Perfection”
    ซึ่งเป็นระบบสนับสนุนการตัดสินใจของลูกค้าในการเลือกซื้อสินค้า
    โดยแนะนำสินค้าที่เหมาะสมกับสรีระรูปร่างของลูกค้า และนำเสนอวิธีการแก้ปัญหา
    เสมือนมีที่ปรึกษาระดับมืออาชีพอยู่ใกล้ตัว

3)  การมุ่งลูกค้าเป็นศูนย์กลาง (Customer Center)
    โดยการทำวิจัยเรียนรู้ความต้องการของลูกค้าอย่างแม่นยำและต่อเนื่อง
    เพื่อนำมาใช้ประโยชน์ในการพัฒนาสินค้า บริการ
    และการจัดกิจกรรมการตลาดให้สอดคล้องและตอบสนองความพึงพอใจของลูกค้า

4)  บริษัทฯ
    ให้ความสำคัญต่อการศึกษาวิจัยและพัฒนาฐานข้อมูลความรู้เกี่ยวกับสรีระวิทยาของสตรีไทยอย่างต่อเนื่องมากว่า
    27 ปี และสิ่งนี้นับเป็นความสามารถหลักในการแข่งขันของบริษัทฯ
    ซึ่งถือเป็นหัวใจสำคัญในการพัฒนาสินค้าที่มีมาตรฐานให้เหมาะสมกับสรีระของสตรีไทย

-   ด้านการผลิตและการดำเนินงาน

1) บริษัทฯ ได้ตระหนักถึงประโยชน์ของเทคโนโลยีสารสนเทศ โดยร่วมมือกับบริษัทผู้จัดจำหน่าย
ทำให้เกิดโครงการออกแบบและพัฒนาระบบที่เรียกว่า Quick Response Marketing System
(QRMS) เป็นข้อมูลเกี่ยวกับสินค้าและการขาย โดยการเก็บข้อมูลจากร้านค้าโดยตรง
ซึ่งเป็นข้อมูลแบบ Real Time ข้อมูลดังกล่าวนี้ทางบริษัทฯ ได้นำไปใช้ในด้านการวางแผนผลิตสินค้า
เพื่อให้สามารถตอบสนองกับความเปลี่ยนแปลงอย่างรวดเร็วของตลาด

2) บริษัทฯ มุ่งสร้างโครงข่ายอุตสาหกรรม (Supply Chain)
อย่างครบวงจรตั้งแต่ต้นน้ำจนถึงปลายน้ำ เพื่อสนับสนุนธุรกิจหลัก
โดยการร่วมกับกลุ่มเครือพันธมิตรธุรกิจทำให้มีแหล่งวัตถุดิบที่มีคุณภาพดีในระดับราคาที่เหมาะสม
ทั้งจากการร่วมทุนกับผู้ผลิตในการจัดตั้งโรงงาน ร่วมมือกันพัฒนาคุณภาพวัตถุดิบ
รวมถึงการสร้างเครือข่ายในการจัดจำหน่าย

3) บริษัทฯ มีระบบการควบคุมคุณภาพในทุกขั้นตอนการปฏิบัติงาน
จนได้รับการรับรองระบบคุณภาพมาตรฐานสากล ISO 9001 : 2000 จาก BVQI นอกจากนี้
ห้องปฏิบัติการทดสอบของบริษัทฯ
ก็ได้รับการรับรองความสามารถห้องปฏิบัติการทดสอบตามมาตรฐานสากล ISO/IEC 17025 :
2005 และด้านความสามารถการทดสอบจาก Wacoal Corporation : Laboratory
อีกทั้งสินค้าของบริษัทฯ ยังได้รับรองจากสถาบันชั้นนำของโลกว่าเป็น “ชุดชั้นในปลอดสารพิษ”
ต่อผู้บริโภคและเป็นมิตรต่อสิ่งแวดล้อมตามมาตรฐานสากล Oeko-Tex Standard 100

4) บริษัทฯ ครองส่วนแบ่งตลาดกว่าร้อยละ 60 ของมูลค่าตลาดชุดชั้นใน
ทำให้เกิดการประหยัดต่อขนาด (Economy of Scale)

-   ด้านการเงิน

บริษัทฯ มีการบริหารนโยบายทางการเงินอย่างรอบคอบและระมัดระวัง ทำให้บริษัทฯ
มีผลการดำเนินงานที่ดีและฐานะทางการเงินที่แข็งแกร่งมาโดยตลอด ทั้งนี้บริษัทฯ มุ่งเน้นไปที่
Profitability growth มากกว่าเน้นที่ Sales growth
โดยอาศัยการบริหารจัดการลูกค้าในกลุ่ม Profitability Customer อย่างมีประสิทธิภาพ

จากสินค้าและบริการที่ได้รับความนิยมและยอมรับในคุณภาพจากผู้บริโภค
ประกอบกับนโยบายการตลาดที่ให้ความสำคัญกับลูกค้า
การผลิตและการดำเนินงานที่มีการประสานงานอย่างใกล้ชิดกับ Supplier ผู้จัดจำหน่าย
ความร่วมมือจากผู้ถือหุ้น ความร่วมใจของพนักงาน ประกอบกับสถานะทางการเงินที่แข็งแกร่ง
ด้วยเหตุผลดังกล่าวข้างต้นนั้น ฝ่ายบริหารเชื่อมั่นว่าบริษัทฯ
มีศักยภาพในการแข่งขันไม่ด้อยกว่าผู้ผลิตรายอื่นๆ

3.2.9 แนวโน้มภาวะอุตสาหกรรมและสภาพการแข่งขันในอนาคต

อุตสาหกรรมการผลิตชุดชั้นในสตรีของไทยค่อนข้างมีศักยภาพ
เนื่องจากการมีโครงข่ายอุตสาหกรรมที่ครบวงจร
ประกอบกับความได้เปรียบด้านคุณภาพการผลิตและฝีมือแรงงานที่มีประสิทธิภาพเป็นที่ยอมรับของตลาดโลก
ทำให้ประเทศไทยเป็นแหล่งผลิตสินค้าชุดชั้นในสตรีที่สำคัญอีกแห่งหนึ่งของโลกโดยเฉพาะสำหรับตลาดระดับกลางถึงระดับบนที่สินค้าของไทยสามารถแข่งขันได้ทั้งตลาดในประเทศและต่างประเทศ
ในขณะที่ตลาดระดับล่างมีการนำเข้าสินค้าจากจีนมากกว่าร้อยละ 50 ของมูลค่านำเข้าทั้งหมด
เนื่องจากมีราคาถูกกว่าและรูปแบบสินค้าที่หลากหลายกว่า
ทำให้ผู้ผลิตของไทยต้องเร่งปรับตัวในการพัฒนาคุณภาพสินค้ามากกว่ามุ่งแข่งขันที่ราคาเพียงอย่างเดียว

หากมองในภาพรวมของปัจจัยที่เป็นโอกาสและอุปสรรคต่อการแข่งขันในอนาคต สามารถสรุปได้ดังนี้

โอกาส (Opportunity)

1)  แนวโน้ม Lifestyle
    ของผู้หญิงรุ่นใหม่นิยมใช้ชุดชั้นในที่มีรูปแบบเฉพาะที่สอดคล้องกับกระแสแฟชั่นเสื้อผ้าชุดชั้นนอกที่มีการเปลี่ยนแปลงไปอย่างรวดเร็ว
    จึงส่งผลให้มีการซื้อชุดชั้นในบ่อยและหลากหลายมากขึ้น
    ผู้ประกอบการจึงต้องแข่งขันกันที่การสร้างสรรค์สินค้าให้สอดคล้องกับ Lifestyle
    ของลูกค้ามากขึ้น รวมถึงมีระบบการบริหารจัดการที่รวดเร็วและแม่นยำ
    เพื่อตอบสนองต่อการเปลี่ยนแปลงของตลาดได้ตลอดเวลา

2)  จากกระแสของผู้บริโภคที่มีความเป็นโลกาภิวัฒน์ (Globalization)
    ซึ่งพยายามยกระดับตัวเองสู่ความเป็นสากล ประกอบกับผู้บริโภคมีอำนาจซื้อสูงขึ้น
    นับเป็นโอกาสของผู้ผลิตสินค้าระดับกลางถึงระดับบน
    ในการทำให้สินค้ามีความเป็นพรีเมี่ยมสูงยิ่งขึ้น โดยยกระดับและพัฒนาสินค้าจาก Value
    Brand ไปสู่ Global Brand ด้วยการสร้างมูลค่าเพิ่มให้กับสินค้า
    โดยการพัฒนาและการคิดค้นนวัตกรรมใหม่ๆ เพื่อให้สามารถกำหนดราคาขายจับกลุ่มลูกค้าที่เป็น
    Profitability Customer ช่วยให้บริษัทฯ สามารถแข่งขันได้ในระยะยาว

3)  ช่องทางจัดจำหน่ายมีความหลากหลายมากขึ้น
    เปิดโอกาสให้ผู้ผลิตสามารถนำเสนอสินค้าที่มีความ หลากหลายและโดดเด่นเฉพาะตัว
    เพื่อตอบสนองและเข้าถึงผู้บริโภคได้ดีและง่ายขึ้น

อุปสรรค (Threat)

1)  การยกเลิกระบบโควตาสินค้าสิ่งทอและการเปิดเขตการค้าเสรี
    ส่งผลให้การแข่งขันทวีความรุนแรงขึ้นทั้งตลาดในประเทศและต่างประเทศ
    ก่อให้เกิดการนำเข้าสินค้าจากต่างประเทศได้ง่ายและเร็วขึ้น

2)  มาตรการกีดกันทางการค้าที่มิใช่ภาษีศุลกากร (Non-Tariff Barriers : NTB)
    จะเป็นอุปสรรคต่อการค้ามากขึ้น เช่น มาตรการกีดกันทางด้านสิ่งแวดล้อม
    มาตรการกีดกันทางด้านแรงงาน

3)  อุตสาหกรรมเสื้อผ้าสำเร็จรูปต้องพึ่งพาแรงงานมีฝีมือในการผลิต
    ซึ่งมีอัตราค่าจ้างแรงงานสูงขึ้นโดยเฉพาะอย่างยิ่งเมื่อเปรียบเทียบกับประเทศคู่แข่งในตลาดระดับล่างอย่างประเทศจีน
    และเวียดนาม จึงทำให้ไทยมีต้นทุนการผลิตที่สูงกว่า

4)  การแข็งค่าของเงินบาทเมื่อเทียบกับเงินดอลลาร์สหรัฐอเมริกา
    ส่งผลกระทบต่อการขยายตัวในการส่งออกของอุตสาหกรรมสิ่งทอและเสื้อผ้าสำเร็จรูปของไทย

จากโอกาสและอุปสรรคที่ต้องเผชิญในสภาพการแข่งขันในปัจจุบันและอนาคต
ทั้งนี้หากพิจารณาจากสถานภาพและศักยภาพในการแข่งขันของบริษัทฯ
เมื่อเปรียบเทียบกับผู้ประกอบการรายอื่นๆ ถือว่าอยู่ในระดับสูง
เนื่องจากความสามารถในการแข่งขันในด้านต่างๆ ของบริษัทฯ
ไม่ว่าจะเป็นการมีกลุ่มบริษัทในเครือที่เป็นโครงข่ายอุตสาหกรรมอย่างครบวงจร
การลงทุนวิจัยและพัฒนาอย่างต่อเนื่อง การบริหารจัดการที่ทันสมัย
การมีระบบควบคุมคุณภาพตามมาตรฐานสากล การมีเครื่องหมายการค้า “Wacoal”
อันเป็นที่ยอมรับของสตรีไทยมายาวนานทั้งในด้านคุณภาพและบริการที่ดี
รวมทั้งการบริหารนโยบายทางการเงินอย่างรอบคอบระมัดระวัง
สิ่งเหล่านี้นับได้ว่าเป็นปัจจัยแห่งความสำเร็จที่สำคัญในการสร้างให้เกิดความสามารถในการแข่งขันที่ยั่งยืนของบริษัทฯ

3.3 การผลิตและการจัดหาผลิตภัณฑ์เพื่อจำหน่าย

3.3.1 จำนวนโรงงานและที่ตั้งของบริษัทฯ และบริษัทย่อย

+------------------+---------------+--------+--------+-------+-------+
| ดำเนินการโดย      | ที่ตั้ง           | พนักงาน | อาคาร  | พ     | จักร   |
|                  |               |        |        | ื้นที่รวม | เย็บผ้า |
|                  |               | (คน)   | (หลัง)  |       |       |
|                  |               |        |        | (ต    | (คัน)  |
|                  |               |        |        | ร.ม.) |       |
+------------------+---------------+--------+--------+-------+-------+
| บริษัทฯ            | กรุงเทพฯ       | 2,881  | 6      | 4     | 4,547 |
|                  |               |        |        | 0,492 |       |
+------------------+---------------+--------+--------+-------+-------+
| บจก. วาโก้ลำพูน    | อ.เมืองลำพูน    | 453    | 2      | 1     | 1,203 |
|                  | จ.ลำพูน        |        |        | 0,152 |       |
+------------------+---------------+--------+--------+-------+-------+
| บจก. วาโก้กบินทร์บุรี | อ.กบินทร์บุรี     | 434    | 2      | 6,840 | 1,212 |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| บจก. เอสอาร์.     | อ.ศรีราชา      | 1,168  | 2      | 1     | 1,994 |
| ดับบลิว. การ์เมนท์   | จ.ชลบุรี        |        |        | 3,608 |       |
+------------------+---------------+--------+--------+-------+-------+
| บจก. ภัทยากบินทร์บุรี | อ.กบินทร์บุรี     | 548    | 2      | 6,656 | 985   |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| รวม              |               | 5,484  | 14     | 7     | 9,941 |
|                  |               |        |        | 7,748 |       |
+------------------+---------------+--------+--------+-------+-------+

3.3.2 กำลังการผลิตและปริมาณการผลิตรวม

(หน่วย : ชิ้น)

+-------------------------------------------+--------+-------+-------+
| กำลังการผลิตจำแนกตามผลิตภัณฑ์                  | 2550   | 2549  | 2548  |
+-------------------------------------------+--------+-------+-------+
| กำลังการผลิตเต็มที่                            |        |       |       |
+-------------------------------------------+--------+-------+-------+
| ชุดชั้นในสตรี                                 | 24,5   | 26,00 | 26,80 |
|                                           | 00,000 | 0,000 | 0,000 |
+-------------------------------------------+--------+-------+-------+
| ชุดชั้นนอกสตรี                                | 70,000 | 20    | 20    |
|                                           |        | 0,000 | 0,000 |
+-------------------------------------------+--------+-------+-------+
| เสื้อผ้าเด็ก                                  | 3,0    | 3,20  | 3,00  |
|                                           | 00,000 | 0,000 | 0,000 |
+-------------------------------------------+--------+-------+-------+
| รวม                                       | 27,5   | 29,40 | 30,00 |
|                                           | 70,000 | 0,000 | 0,000 |
+-------------------------------------------+--------+-------+-------+
| ปริมาณการผลิตจริง                            |        |       |       |
+-------------------------------------------+--------+-------+-------+
| ชุดชั้นในสตรี                                 | 21,7   | 24,65 | 25,54 |
|                                           | 38,954 | 5,695 | 3,179 |
+-------------------------------------------+--------+-------+-------+
| ชุดชั้นนอกสตรี                                | 58,568 | 10    | 10    |
|                                           |        | 7,438 | 8,754 |
+-------------------------------------------+--------+-------+-------+
| เสื้อผ้าเด็ก                                  | 2,7    | 2,94  | 2,99  |
|                                           | 16,425 | 3,262 | 6,501 |
+-------------------------------------------+--------+-------+-------+
| รวม                                       | 24,5   | 27,70 | 28,64 |
|                                           | 13,947 | 6,395 | 8,434 |
+-------------------------------------------+--------+-------+-------+
| อัตราการใช้กำลังการผลิต                       | 88.92% | 9     | 9     |
|                                           |        | 4.24% | 5.49% |
+-------------------------------------------+--------+-------+-------+
| ปริมาณการผลิตปีนี้เทียบปีก่อน                     | 88.48% | 9     | 10    |
|                                           |        | 6.71% | 2.43% |
+-------------------------------------------+--------+-------+-------+

3.3.3 การจัดหาวัตถุดิบ

วัตถุดิบของบริษัทฯ สามารถแบ่งเป็นประเภทใหญ่ ๆ 2 ประเภท คือ

วัตถุดิบหลัก ได้แก่ ผ้าผืน ผ้าแถบ ผ้ายืด ผ้าลูกไม้
ส่วนใหญ่จัดซื้อจากโรงงานทอผ้าและโรงงานถักผ้าลูกไม้โดยตรง เช่น บริษัท เท็กซ์ไทล์เพรสทีจ
จำกัด (มหาชน) บริษัท ไทยทาเคดะ เลซ จำกัด และนำเข้าจากต่างประเทศ

วัตถุดิบรอง ได้แก่ ฟองน้ำปั๊มขึ้นรูป (MOLD) สายบ่า ชิ้นส่วน กระดุม ด้าย ซิป
จัดซื้อจากโรงงานในประเทศ เช่น บริษัท ที.ยู.ซี.อีลาสติค จำกัด บริษัท สหยูเนี่ยน จำกัด
(มหาชน) บริษัท แกรนด์สตาร์ อินดัสตรี จำกัด

3.3.4 สัดส่วนการซื้อวัตถุดิบในประเทศและนำเข้าจากต่างประเทศ

ในปี 2550 บริษัทฯ และบริษัทย่อย ดำเนินการผลิตโดยใช้วัตถุดิบที่จัดซื้อภายในประเทศ
คิดเป็นร้อยละ 76 และร้อยละ 24 เป็นการนำเข้าผ้าและลูกไม้คุณภาพดีจากประเทศญี่ปุ่น
สหรัฐอเมริกา เกาหลีใต้ อิตาลี ฝรั่งเศส

3.3.5 สภาพปัญหาเกี่ยวกับวัตถุดิบ

วัตถุดิบที่บริษัทฯ และบริษัทย่อยเลือกใช้ เป็นวัตถุดิบที่จัดซื้อภายในประเทศเป็นหลัก โดยบริษัทฯ
มีพันธมิตรเป็นบริษัทในกลุ่มสหพัฒน์ที่ร่วมทุนกับบริษัทผู้ผลิตจากต่างประเทศที่เข้ามาลงทุนผลิตและพัฒนาวัตถุดิบในประเทศไทย
ทำให้เสริมสร้างศักยภาพในการแข่งขันของบริษัทฯ ด้วยการมีวัตถุดิบที่มีคุณภาพดียิ่งขึ้น
มีความหลากหลาย และมีความทันสมัย ดังนั้นบริษัทฯ และบริษัทย่อยจึงไม่มีปัญหาขาดแคลนวัตถุดิบ
และไม่มีปัญหาอันเนื่องมาจากการเปลี่ยนแปลงเทคโนโลยีต่อการใช้วัตถุดิบ

3.3.6 ผลกระทบต่อสิ่งแวดล้อมจากกระบวนการผลิตและวัสดุเหลือใช้

กระบวนการผลิตของบริษัทฯ และบริษัทย่อยไม่ก่อให้เกิดผลกระทบต่อสิ่งแวดล้อม
สำหรับเศษวัตถุดิบที่เหลือจากการผลิต เช่น เศษผ้า บริษัทฯ
และบริษัทย่อยได้จำหน่ายให้กับผู้รับซื้อเศษวัตถุดิบ

3.3.7 งานที่ยังไม่ได้ส่งมอบ

การประกอบธุรกิจของบริษัทฯ และบริษัทย่อยไม่มีงานที่ยังไม่ได้ส่งมอบ